A Wismut Gera korosztályos csapatában kezdte a labdarúgást, majd 1973-tól a Carl Zeiss Jena folytatta, ahol 1973-ban mutatkozott be az első csapatban. A jénai csapattal két keletnémet kupagyőzelmet ért el. Tagja volt az 1980–81-es idényben KEK-döntős csapatnak, amelyik a düsseldorfi döntőben 2–1-es vereséget szenvedett a szovjet Dinamo Tbiliszitől. 1987 és 1989 között a Chemie Halle csapatában szerepelt, majd 1989-ben visszavonult az aktív játéktól.